Document ID: 31995R1054

ΚΑΝΟΝΙΣΜΟΣ (ΕΚ) αριθ. 1054/95 ΤΗΣ ΕΠΙΤΡΟΠΗΣ της 11ης Μαΐου 1995 για τροποποίηση του κανονισμού (ΕΟΚ) αριθ. 2723/87 που θεσπίζει τις ειδικές λεπτομέρειες εφαρμογής του καθεστώτος επιστροφών κατά την εξαγωγή για τα σιτηρά που εξάγονται υπό μορφή ζυμαρικών υπαγομένων στις διακρίσεις 1902 11 00 και 1902 19 της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα προερχόμενα από τη μεταποίηση γεωργικών προϊόντων (1), και ιδίως το άρθρο 8 παράγραφος 3,
Εκτιμώντας:
ότι είναι σκόπιμο να προβλεφθεί ότι τα ζυμαρικά των κωδικών ΣΟ 1902 11 00 και 1902 19 τα εξαγόμενα προς Ηνωμένες Πολιτείες συνοδεύονται είτε από πιστοποιητικό που εμφαίνει ότι εξάγονται στο πλαίσιο καθεστώτος τελειοποίησης προς επανεξαγωγή είτε από πιστοποιητικό που εμφαίνει ότι ισχύει ή δεν ισχύει γι' αυτά το καθεστώς επιστροφών που εφαρμόζεται για τα εξαγόμενα προς Ηνωμένες Πολιτείες της Αμερικής βασικά προϊόντα που υπάγονται στον κλάδο των σιτηρών από τα οποία και παρασκευάσθηκαν 7 ότι πρέπει να αναπροσαρμοστεί η ονομασία της αρμόδιας υπηρεσίας της Επιτροπής στην οποία διαβιβάζονται από τα κράτη μέλη τα στατιστικά στοιχεία που αφορούν τις ποσότητες ζυμαρικών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τα Οριζόντια Θέματα που αφορούν το εμπόριο μεταποιημένων γεωργικών προϊόντων εκτός παραρτήματος ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2723/87 της Επιτροπής (2) τροποποιείται ως εξής:
1. Στο άρθρο 2 παράγραφος 1, η διατύπωση «Certificate for the export with refund of pasta to the USA» αντικαθίσταται από τη διατύπωση «Certificate for the export of pasta to the USA» 7 2. Το άρθρο 4 παράγραφος 2 αντικαθίσταται από το ακόλουθο κείμενο:
«2. Η αρμόδια αρχή επισημαίνει, στο τετραγωνίδιο 10 του πρωτοτύπου και των αντιγράφων του "Certificate P2", το κατάλληλο σημείο αναλόγως εάν προβλέπεται ή όχι καταβολή επιστροφής για τα εμπορεύματα.Το τελωνείο για το οποίο ο λόγος στο άρθρο 3 παράγραφος 2 επαληθεύει την ορθή συμπλήρωση του εγγράφου και επιθέτει σφραγίδα θεώρησης στο τετραγωνίδιο 10 του πρωτοτύπου και των αντιγράφων του "Certificate P2".» 7 3. Το άρθρο 6 αντικαθίσταται από το ακόλουθο κείμενο:
«Άρθρο 6 Το αργότερο μέχρι τέλους εκάστου μηνός, οι αρμόδιες αρχές των κρατών μελών κοινοποιούν στην Επιτροπή τα στατιστικά στοιχεία που αφορούν τις ανά δασμολογική διάκριση ποσότητες ζυμαρικών, προσδιορίζοντας τις ποσότητες για τις οποίες προβλέπεται καταβολή επιστροφής κατά την εξαγωγή και τις ποσότητες για τις οποίες δεν προβλέπεται και για τις οποίες θεωρήθηκαν κατά τον προηγούμενο μήνα τα πιστοποιητικά από τα τελωνεία όπου λαμβάνει χώρα η αποδοχή των διασαφήσεων εξαγωγής, στην παρακάτω διεύθυνση:
Επιτροπή των Ευρωπαϊκών Κοινοτήτων,
Γενική Διεύθυνση ΙΙΙ - Βιομηχανία,
Καθεστώς "εκτός - παραρτήματος ΙΙ",
rue de la Loi/Wetstraat 200,
B-1049 Bruxelles/Brussel.» 7 4. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός ισχύει για τις εξαγωγές για τις οποίες η διασάφηση εξαγωγής έγινε δεκτή από τις τελωνειακές υπηρεσίες μετά την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαΐου 1995.

Labels: 3
17
18